Predlog SKLEP SVETA o stališču Evropske unije v Pridružitvenem svetu EU-Turčija /* COM/2012/092 final - 2012/0041 (NLE) */





OBRAZLOŽITVENI MEMORANDUM Sporazum z dne 12. septembra 1963 o pridružitvi med Evropsko gospodarsko skupnostjo in Turčijo[1] (v nadaljnjem besedilu: Sporazum iz Ankare) je začel veljati 1. decembra 1964. V skladu s členom 22 Sporazuma iz Ankare lahko Pridružitveni svet EU-Turčija sprejme ustrezne sklepe za dosego posameznega cilja iz tega sporazuma. Navedeni pridružitveni svet je 22. decembra 1995 sprejel Sklep št. 1/95 o izvajanju zaključne faze carinske unije[2]. Za ustrezno delovanje carinske unije mora Turčija vključiti akte Unije v zvezi z odpravo tehničnih ovir v trgovini v svoj pravni red. V ta namen je bil s Sklepom št. 2/97 Pridružitvenega sveta določen seznam tedaj veljavnih relevantnih aktov Unije. Vendar pa je zaradi nenehnega razvoja pravnega reda Unije v zvezi s tehničnimi ovirami v trgovini potreben hiter postopek za posodobitev Sklepa št. 2/97. Poleg tega je zaradi nenehnega razvoja pravnega reda Unije potrebno sistematično posodabljanje seznama aktov Unije v zvezi z odpravo tehničnih ovir v trgovini, ki jih mora Turčija vključiti v svoj pravni red. V ta namen je potrebna sprememba nekaterih členov Sklepa št. 1/95. V tem predlogu za sklep Sveta je določeno stališče Evropske unije v Pridružitvenem svetu EU-Turčija glede spremembe členov 8, 9 in 52 Sklepa št. 1/95 Pridružitvenega sveta. 2012/0041 (NLE) Predlog SKLEP SVETA o stališču Evropske unije v Pridružitvenem svetu EU-Turčija SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe, ob upoštevanju predloga Evropske komisije, ob upoštevanju naslednjega: (1) Sporazum z dne 12. septembra 1963 o pridružitvi med Evropsko gospodarsko skupnostjo in Turčijo[3] (v nadaljnjem besedilu: Sporazum iz Ankare) je začel veljati 1. decembra 1964. (2) V skladu s členom 22 Sporazuma iz Ankare lahko Pridružitveni svet EU-Turčija sprejme ustrezne sklepe za dosego posameznega cilja iz tega sporazuma. (3) Pridružitveni svet je 22. decembra 1995 sprejel Sklep št. 1/95 o izvajanju zaključne faze carinske unije[4]. (4) Za ustrezno delovanje carinske unije mora Turčija vključiti akte Unije v zvezi z odpravo tehničnih ovir v trgovini v svoj pravni red. (5) V ta namen je bil s Sklepom št. 2/97 Pridružitvenega sveta določen seznam tedaj veljavnih relevantnih aktov Unije. Zaradi nenehnega razvoja pravnega reda Unije v zvezi s tehničnimi ovirami v trgovini je potreben hiter postopek za posodobitev Sklepa št. 2/97. (6) Zaradi nenehnega razvoja pravnega reda Unije je potrebno sistematično posodabljanje seznama aktov Unije v zvezi z odpravo tehničnih ovir v trgovini, ki jih mora Turčija vključiti v svoj pravni red. V ta namen je potrebna sprememba nekaterih členov Sklepa št. 1/95 – SPREJEL NASLEDNJI SKLEP: Člen 1 Stališče, ki ga Evropska unija zastopa v Pridružitvenem svetu EU-Turčija, temelji na osnutku sklepa navedenega pridružitvenega sveta, ki je priložen temu sklepu. Predstavniki Unije v Pridružitvenem svetu se lahko sporazumejo o manjših spremembah tega osnutka sklepa brez nadaljnjega sklepa Sveta. Člen 2 Sklep Pridružitvenega sveta EU-Turčija se po sprejetju objavi v Uradnem listu Evropske unije. Člen 3 Ta sklep začne veljati na dan sprejetja. V Bruslju, Za Svet Predsednik Priloga Osnutek SKLEP št. […/2011] PRIDRUŽITVENEGA SVETA EU-TURČIJA z dne [...] o spremembi členov 8, 9 in 52 Sklepa št. 1/95 Pridružitvenega sveta EU-Turčija PRIDRUŽITVENI SVET EU-TURČIJA JE – ob upoštevanju Sporazuma z dne 12. septembra 1963 o pridružitvi med Evropsko gospodarsko skupnostjo in Turčijo ter zlasti člena 22(3) Sporazuma, ob upoštevanju naslednjega: (1) V skladu s členom 8 Sklepa št. 1/95 Pridružitvenega sveta EU-Turčija z dne 22. decembra 1995 o izvajanju zaključne faze carinske unije[5] mora Turčija vključiti akte Skupnosti v zvezi z odpravo tehničnih ovir v trgovini v svoj pravni red. (2) V ta namen je Pridružitveni svet 2. junija 1997 sprejel Sklep št. 2/97 o določitvi seznama aktov Skupnosti v zvezi z odpravo tehničnih ovir v trgovini ter pogojev in dogovorov, ki urejajo izvajanje teh aktov v Turčiji[6]. (3) Zaradi nenehnega razvoja pravnega reda Unije v zvezi s tehničnimi ovirami v trgovini je potreben hiter postopek za posodobitev Sklepa št. 2/97. (4) Člene 8, 9 in 52 Sklepa št. 1/95 je treba spremeniti, da se omogoči redno posodabljanje zadevnega sklepa Pridružitvenega sveta. (5) Ta sklep ne posega v stališče, ki bi ga Turčija morebiti zastopala v pristopnih pogajanjih o zadevnih poglavjih – SPREJEL NASLEDNJI SKLEP: Člen 1 V členu 8(2) Sklepa št. 1/95 se dodata naslednja pododstavka: „Evropska komisija na začetku vsakega leta predlaga Skupnemu odboru carinske unije posodobljen seznam aktov Evropske unije, v katerega vključi nove akte in iz katerega črta akte, ki niso več relevantni. Skupni odbor carinske unije sprejme posodobljeni seznam aktov Evropske unije v štirih mesecih od datuma predložitve predloga. Če Skupni odbor carinske unije ne doseže soglasja glede vključitve posameznega novega akta na ta seznam ali glede datuma, do katerega naj Turčija posamezen akt vključi v svoj pravni red, sprejme seznam aktov, o katerih je bilo doseženo soglasje, o drugih aktih iz predloga Komisije pa odloči Pridružitveni svet. Turčija vključi nove akte v svoj pravni red čim prej in najpozneje v petnajstih mesecih od datuma sklepa Skupnega odbora carinske unije ali Pridružitvenega sveta o njihovi vključitvi, razen če je v samem aktu določen daljši rok oziroma če Skupni odbor carinske unije ali Pridružitveni svet ne določi drugače.“ Člen 2 Na začetku člena 9 Sklepa št. 1/95 se doda naslednji pododstavek: „Kadar je za predlog turškega zakonodajnega akta potrebna ocena Komisije, pošlje Komisija svoje pripombe v treh mesecih ali, v ustrezno utemeljenih posebnih primerih, v šestih mesecih od datuma uradnega obvestila o predlogu. Skupni čas, ki ga Komisija potrebuje za pripravo odgovora glede predloga turškega zakonodajnega akta, se ne šteje v rok, v katerem mora Turčija vključiti nove akte Evropske unije v svoj pravni red v skladu s členom 8(2). Komisija obvesti Turčijo o pričakovanem roku, v katerem bo posredovala odgovor. Pogodbenici tesno sodelujeta za zagotovitev popolne in pravočasne uskladitve turške zakonodaje z akti Evropske unije.“ Člen 3 V členu 52 Sklepa št. 1/95 se doda naslednji pododstavek: „Skupni odbor carinske unije vsako leto sprejme posodobljeni seznam aktov Evropske unije iz člena 8“. Člen 4 Za akte iz člena 1 veljajo horizontalne prilagoditve, kakor je določeno v Prilogi I k Sklepu št. 2/97 Pridružitvenega sveta EU-Turčija. Člen 5 Ta sklep začne veljati prvi dan po njegovem sprejetju. V Bruslju, Za Pridružitveni svet EU-Turčija Predsednik [1] UL 217, 29.12.1964, str. 3687. [2] UL L 35, 13.2.1996, str. 1. [3] UL 217, 29.12.1964, str. 3687. [4] UL L 35, 13.2.1996, str. 1. [5] UL L 35, 13.2.1996, str. 1. [6] UL L 191, 21.7.1997, str. 1.